CELEX: 32019R1677
Language: el
Date: 2019-09-27 00:00:00
Title: Κανονισμόσ (ΕΕ) 2019/1677 τησ Ευρωπαϊκήσ Κεντρικήσ Τράπεζασ της 27ης Σεπτεμβρίου 2019 που τροποποιεί τον κανονισμό (ΕΕ) αριθ. 1333/2014 σχετικά με τα στατιστικά στοιχεία χρηματαγορών (ΕΚΤ/2019/29)

8.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 257/18
               
            
         ΚΑΝΟΝΙΣΜΟΣ (ΕΕ) 2019/1677ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 27ης Σεπτεμβρίου 2019
         που τροποποιεί τον κανονισμό (ΕΕ) αριθ. 1333/2014 σχετικά με τα στατιστικά στοιχεία χρηματαγορών (ΕΚΤ/2019/29)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5,
         Έχοντας υπόψη τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 5 παράγραφος 1 και το άρθρο 6 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1333/2014 της Ευρωπαϊκής Κεντρικής Τράπεζας (ΕΚΤ/2014/48) (2) απαιτεί την υποβολή στατιστικών στοιχείων από τις μονάδες παροχής στοιχείων σε καθημερινή βάση, προκειμένου το Ευρωπαϊκό Σύστημα Κεντρικών Τραπεζών (ΕΣΚΤ) να είναι σε θέση να καταρτίζει στατιστικά στοιχεία για τη χρηματαγορά του ευρώ στο πλαίσιο της εκπλήρωσης των καθηκόντων του.
                  
               
                     (2)
                  
                  
                     Για να διασφαλιστεί περαιτέρω η διαθεσιμότητα υψηλής ποιότητας στατιστικών στοιχείων της χρηματαγοράς του ευρώ είναι αναγκαία η τροποποίηση των ελάχιστων προτύπων τα οποία υποχρεούνται να εφαρμόζουν οι μονάδες παροχής στοιχείων σύμφωνα με τον κανονισμό (ΕΕ) αριθ. 1333/2014 (ΕΚΤ/2014/48). Πέραν του καθήκοντός τους να παρέχουν έγκαιρα στην Ευρωπαϊκή Κεντρική Τράπεζα (ΕΚΤ) ή στην οικεία εθνική κεντρική τράπεζα (ΕθνΚΤ) στοιχεία για το σύνολο των συναλλαγών που υπόκεινται στην υποχρέωση παροχής στοιχείων, και προκειμένου να διασφαλιστεί ότι οι στατιστικές πληροφορίες για τις συγκεκριμένες συναλλαγές χαρακτηρίζονται από αμεροληψία, αντικειμενικότητα και αξιοπιστία και ότι καταρτίζονται και υποβάλλονται κατά τρόπο που διαφυλάσσει την ακεραιότητά τους, οι μονάδες παροχής στοιχείων πρέπει επίσης να είναι διαθέσιμες να απαντούν εντός καθορισμένων προθεσμιών σε ερωτήματα που τυχόν θέτουν η ΕΚΤ ή οι ΕθνΚΤ σχετικά με την ακρίβεια των στατιστικών πληροφοριών. Η εφαρμογή των ελάχιστων αυτών προτύπων είναι ακόμη σημαντικότερη όταν, κατά την εκτέλεση των καθηκόντων της που αφορούν το ΕΣΚΤ, η ΕΚΤ δημοσιεύει τα σχετικά δεδομένα σε καθημερινή βάση.
                  
               
                     (3)
                  
                  
                     Δεδομένης της ανάγκης να διασφαλιστεί ότι ο πραγματικός πληθυσμός παροχής στοιχείων συμμορφώνεται με την πρόσθετη απαίτηση να απαντά σε ερωτήματα που του απευθύνουν η ΕΚΤ ή οι ΕθνΚΤ, τα ελάχιστα πρότυπα κατά το παράρτημα IV του κανονισμού (EE) αριθ. 1333/2014 (ΕΚΤ/2014/48) θα πρέπει να συμπληρωθούν.
                  
               
                     (4)
                  
                  
                     Για τους λόγους αυτούς ο κανονισμός (ΕΕ) αριθ. 1333/2014 (ΕΚΤ/2014/48) θα πρέπει να τροποποιηθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση
            Το παράρτημα IV του κανονισμού (ΕΕ) αριθ. 1333/2014 (ΕΚΤ/2014/48) αντικαθίσταται από το κείμενο του παραρτήματος του παρόντος κανονισμού.
         
         
            Άρθρο 2
            Τελικές διατάξεις
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις συνθήκες.
            Φρανκφούρτη, 27 Σεπτεμβρίου 2019.
            
               
                  Για το Διοικητικό Συμβούλιο της ΕΚΤ
               
               
                  Ο Πρόεδρος της ΕΚΤ
               
               Mario DRAGHI
            
         
         
            (1)  ΕΕ L 318 της 27.11.1998, σ. 8.
         
            (2)  Κανονισμός (EE) αριθ. 1333/2014 της Ευρωπαϊκής Κεντρικής Τράπεζας, της 26ης Νοεμβρίου 2014, σχετικά με τα στατιστικά στοιχεία χρηματαγορών (EKT/2014/48) (ΕΕ L 359 της 16.12.2014, σ. 97).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ IV
                     
                        Ελάχιστα πρότυπα που πρέπει να εφαρμόζει ο πραγματικός πληθυσμός παροχής στοιχείων
                     
                     Προς εκπλήρωση των υποχρεώσεων παροχής στατιστικών στοιχείων που επιβάλλει η Ευρωπαϊκή Κεντρική Τράπεζα (ΕΚΤ), οι μονάδες παροχής στοιχείων υποχρεούνται να συμμορφώνονται με τα ακόλουθα ελάχιστα πρότυπα:
                     1.   Ελάχιστα πρότυπα διαβίβασης:
                     
                                 i)
                              
                              
                                 η παροχή στοιχείων πρέπει να πραγματοποιείται εγκαίρως και εντός των προθεσμιών που τάσσουν η ΕΚΤ και η οικεία εθνική κεντρική τράπεζα (ΕθνΚΤ)·
                              
                           
                                 ii)
                              
                              
                                 οι στατιστικές εκθέσεις πρέπει να λαμβάνουν τη μορφή και τον μορφότυπο που προβλέπονται βάσει των τεχνικών προϋποθέσεων για την παροχή στοιχείων που καθορίζουν οι ΕΚΤ και η οικεία ΕθνΚΤ·
                              
                           
                                 iii)
                              
                              
                                 η μονάδα παροχής στοιχείων πρέπει να παρέχει στην ΕΚΤ και στην οικεία ΕθνΚΤ λεπτομερή στοιχεία ενός ή περισσότερων υπευθύνων επικοινωνίας·
                              
                           
                                 iv)
                              
                              
                                 πρέπει να τηρούνται οι τεχνικές προδιαγραφές για τη διαβίβαση στοιχείων στην ΕΚΤ και στην οικεία ΕθνΚΤ.
                              
                           2.   Ελάχιστα πρότυπα ακρίβειας:
                     
                                 i)
                              
                              
                                 τα στατιστικά στοιχεία πρέπει να είναι ακριβή·
                              
                           
                                 ii)
                              
                              
                                 οι μονάδες παροχής στοιχείων πρέπει να είναι σε θέση να παρέχουν πληροφορίες σχετικά με τις εξελίξεις που υποδηλώνουν τα διαβιβαζόμενα στοιχεία·
                              
                           
                                 iii)
                              
                              
                                 τα στατιστικά στοιχεία πρέπει να είναι πλήρη και να μην περιέχουν συνεχή και διαρθρωτικά κενά· τυχόν κενά πρέπει να επισημαίνονται, να αιτιολογούνται έναντι της ΕΚΤ και της οικείας ΕθνΚΤ και, ανάλογα με την περίπτωση, να καλύπτονται το συντομότερο δυνατό·
                              
                           
                                 iv)
                              
                              
                                 οι μονάδες παροχής στοιχείων πρέπει να τηρούν τις διαστάσεις, την πολιτική στρογγυλοποίησης και το σύστημα δεκαδικών ψηφίων που καθορίζουν η ΕΚΤ και η οικεία ΕθνΚΤ για την τεχνική διαβίβαση των στοιχείων·
                              
                           
                                 v)
                              
                              
                                 οι μονάδες παροχής στοιχείων πρέπει να ανταποκρίνονται σε κάθε αίτημα της ΕΚΤ ή της οικείας ΕθνΚΤ προς εκείνες για επιβεβαίωση της ακρίβειας των στατιστικών στοιχείων ή για διευκρίνιση οποιουδήποτε ερωτήματος σχετικού με την ακρίβειά τους, παρέχοντας στην ΕΚΤ ή στην οικεία ΕθνΚΤ τις απαιτούμενες πληροφορίες εντός των προθεσμιών που αυτές τάσσουν.
                              
                           3.   Ελάχιστα πρότυπα εννοιολογικής συμβατότητας:
                     
                                 i)
                              
                              
                                 τα στατιστικά στοιχεία πρέπει να συνάδουν με τους ορισμούς και τις ταξινομήσεις του παρόντος κανονισμού·
                              
                           
                                 ii)
                              
                              
                                 σε περίπτωση αποκλίσεων από τους εν λόγω ορισμούς και ταξινομήσεις, οι μονάδες παροχής στοιχείων πρέπει να παρακολουθούν και να εκφράζουν ποσοτικά τη διαφορά μεταξύ του χρησιμοποιηθέντος μέτρου και του μέτρου που προβλέπεται στον παρόντα κανονισμό σε τακτική βάση·
                              
                           
                                 iii)
                              
                              
                                 οι μονάδες παροχής στοιχείων πρέπει να είναι σε θέση να αιτιολογούν τυχόν αναντιστοιχίες μεταξύ των διαβιβαζόμενων στοιχείων και των στοιχείων προηγούμενων περιόδων.
                              
                           4.   Ελάχιστα πρότυπα αναθεωρήσεων:
                     Πρέπει να τηρούνται η πολιτική και οι διαδικασίες αναθεωρήσεων που καθορίζουν η ΕΚΤ και η οικεία ΕθνΚΤ. Αναθεωρήσεις που αποκλίνουν από τις συνήθεις πρέπει να συνοδεύονται από επεξηγηματικά σημειώματα.
                     5.   Ελάχιστα πρότυπα ακεραιότητας στοιχείων:
                     
                                 i)
                              
                              
                                 τα στατιστικά στοιχεία πρέπει να καταρτίζονται και να διαβιβάζονται από τις μονάδες παροχής στοιχείων κατά τρόπο αμερόληπτο και αντικειμενικό·
                              
                           
                                 ii)
                              
                              
                                 τυχόν σφάλματα στα διαβιβαζόμενα στοιχεία πρέπει να διορθώνονται και να γνωστοποιούνται από τις μονάδες παροχής στοιχείων στην ΕΚΤ και στην οικεία ΕθνΚΤ το συντομότερο δυνατό.
                              
                           
               »